b'\n_START_ARTICLE_\nSini J\xc3\xa4\xc3\xa4skel\xc3\xa4inen\n_START_PARAGRAPH_\nSini J\xc3\xa4\xc3\xa4skel\xc3\xa4inen (s. 12. helmikuuta 1978) on aktiiviuransa lopettanut suomalainen seiv\xc3\xa4shypp\xc3\xa4\xc3\xa4j\xc3\xa4. Seuratasolla h\xc3\xa4n edusti koko uransa ajan Hollolan Urheilijat -46:a ja h\xc3\xa4nen valmentajinaan toimivat Ensio Jokela sek\xc3\xa4 Juhani Salminen. Kalevan kisoista J\xc3\xa4\xc3\xa4skel\xc3\xa4inen saavutti seiv\xc3\xa4shypyss\xc3\xa4 kolme mitalia; hopeaa vuonna 1994 sek\xc3\xa4 kaksi pronssia vuosina 1995 ja 1996. Lis\xc3\xa4ksi h\xc3\xa4n saavutti my\xc3\xb6s sis\xc3\xa4ratojen SM-kisoista kaksi pronssia seiv\xc3\xa4shpyss\xc3\xa4 ja n\xc3\xa4m\xc3\xa4 mitalit tulivat vuosina 1995 ja 1996. Aikuisten SM-mitalien lis\xc3\xa4ksi J\xc3\xa4\xc3\xa4skel\xc3\xa4inen voitti mitaleita junioreiden SM-kisoissa eri ik\xc3\xa4luokista sek\xc3\xa4 sis\xc3\xa4- ett\xc3\xa4 ulkoradoilla. Virallisissa kilpailuissa h\xc3\xa4n ei ole esiintynyt vuoden 1997 j\xc3\xa4lkeen.'